Cuneiform Tablet BIN 4 52 (NBC 1688)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-lá-ḫi-im ù a-šùr-ta-ak-lá-ku qí-bi-ma um-ma a-šùr-na-da-ma KÙ.BABBAR ù KÙ.GI ma-lá iš-tù tur₄-ḫu-mì-it ú-šé-bu-lu-ni-ku-nu-tí-ni a-na ša qí-ip-tí-a šu-uk-na-ma šu-ma ì-lí-a-lúm sú-ri ma-ṣí-ir a-ša-me-ma i-dí-sú-en₆ pá-ni-ni i-šé-e a-ma-sú i-na kà-ni-iš le-zi-ib-ma šu-a-tí a-na a-lim{ki} ṭù-ru-sú-ma a-na ba-ra-im a-na kà-ni-iš li-ik-šu-dam šu-ma a-lá-ḫu-um lá-šu ša ki-ma šu-a-tí a ší-bu-tim šu-ku-ma KÙ.BABBAR ša ba-ri-ni a-na šu-mì ki-lá-le-ni eq-lam le-tí-iq 10 ma-na KÙ.BABBAR ṣa-ru-pá-am ḫa-na-nu-um DUMU i-ku-pì-a DUMU i-ku-a ša ba-ri-ni na-ší ni-is-ḫa-sú ù ša-du-a-sú i-na KÙ.BABBAR-pì-a lu i-ší-im TÚG.ḪI-tí-a i-dí-ma a ba-ri-ni li-li-ik ṣú-ḫa-ri ša e-li-ú-ni-ni KI sà-ḫi-ri a-pu-ul